ଗିରଫ ହେଲେ ବଲିଉଡ ଅଭିନେତା ଟାଇଗର ଶ୍ରଫ! - Prameya News7\nଗିରଫ ହେଲେ ବଲିଉଡ ଅଭିନେତା ଟାଇଗର ଶ୍ରଫ!\n7/01/2020 at 2:44 PM\nମୁମ୍ବାଇ୭|୧ଃ ଆକ୍ସନ ଫିଲ୍ମ ପାଇଁ ଅଧିକ ଚର୍ଚ୍ଚାରେ ଥିବା ଅଭିନେତା ଟାଇଗର ଶ୍ରଫଙ୍କ କ୍ରେଜ୍ ଆଜିକାଲି ଦର୍ଶକଙ୍କ ମଧ୍ୟରେ ଅଧିକ ଦେଖିବାକୁ ମିଳୁଛି। ଅଭିନୟ ବ୍ୟତୀତ ଟାଇଗରଙ୍କ ଡ୍ୟାନ୍ସିଂ ଟ୍ୟାଲେଣ୍ଟ ପାଇଁ ସେ ବଲିଉଡରେ ନିଜର ସ୍ବତନ୍ତ୍ର ସ୍ଥାନ ହାସଲ କରିବାରେ ସଫଳ ହୋଇଛନ୍ତି।\nଏବେ ଟାଇଗରଙ୍କର ଏକ ଫଟୋ ସୋସିଆଲ ମିଡିଆରେ ଭାଇରାଲ ହେବାରେ ଲାଗିଛି। ଫଟୋରେ ପୋଲିସ ତାଙ୍କୁ ଗିରଫ କରୁଥିବାର ନଜର ଆସିଛି। ଫଟୋରେ ଟାଇଗର ପୋଲିସ ଗାଡିରେ ବସିଛନ୍ତି ଓ ପୋଲିସ ଅଧିକାରୀ ତାଙ୍କ ହାତରେ ହାତକଡ଼ି ପିନ୍ଧାଉଥିବା ଦେଖିବାକୁ ମିଳିଛି। ଫଟୋ ଦେଖି ଫ୍ୟାନ୍ସମାନଙ୍କ ମଧ୍ୟରେ ହଇଚଇ ସୃଷ୍ଟି ହୋଇଛି।\nତେବେ ଟାଇଗରଙ୍କୁ ପୋଲିସ କାହିଁକି ଗିରଫ୍ କଲା ତାହା ଅନେକ ଦର୍ଶକ ଭାବୁଥିବେ। ପ୍ରକୃତରେ ଏହି ଫଟୋରେ ଥିବା ଦୃଶ୍ୟ ସତ ନୁହେଁ। ଏହି ଫଟୋ ଟାଇଗରଙ୍କର ଆଗାମୀ ଫିଲ୍ମ 'ବାଗୀ ୩' ଶୁଟିଂ ସେଟ୍ ରୁ ଲିକ୍ ହୋଇଛି। ଟାଇଗରଙ୍କ ଫ୍ୟାନ କ୍ଲବ ଏହି ଫଟୋକୁ ସୋସିଆଲ ମିଡିଆରେ ସେୟାର କରିଛନ୍ତି। ଟାଇଗରଙ୍କ ଫଟୋ ବ୍ୟତୀତ ଏକ ଭିଡିଓ ମଧ୍ୟ ଭାଇରାଲ ହୋଇଛି।\nଏହି ଭିଡିଓରେ 'ବାଗୀ ୩' ଶୁଟିଂ ସେଟ୍ରେ ଦର୍ଶକଙ୍କ ଭିଡ ଜମିଛି। ଟାଇଗରଙ୍କ 'ବାଗୀ' ସିରିଜ୍ର ତୃତୀୟ ପାର୍ଟରେ ଜବରଦସ୍ତ ଆକ୍ସନ ରହିଛି। ଏହି ଫିଲ୍ମର ଶୁଟିଂ ଆରମ୍ଭ ହୋଇସାରିଛି। ଏହି ପିଲ୍ମରେ ଟାଇଗର ଶ୍ରଫଙ୍କ ବିପକ୍ଷରେ ଶ୍ରଦ୍ଧା କପୁର ରୋମାନ୍ସ କରିଛନ୍ତି। 'ବାଗୀ ୨'ଫିଲ୍ମରେ ଦିଶା ପଟ୍ଟାନୀ ମୁଖ୍ୟ ଭୂମିକାରେ ନଜର ଆସିଥିଲେ।\nରିପୋର୍ଟ ଅନୁସାରେ ରାଜସ୍ଥାନର ଜୟପୁରରେ 'ବାଗୀ ୩' ଫିଲ୍ମର ଶୁଟିଂ ଆରମ୍ଭ ହୋଇସାରିଛି। ଏହି ଫିଲ୍ମରେ ଟାଇଗରଙ୍କ ସହ ଅଭିନେତା ରିତେଶ ଦେଶମୁଖ ମୁଖ୍ୟ ଭୂମିକାରେ ଅଭିନୟ କରିଛନ୍ତି। ଶୁଟିଂ ସେଟ୍ରେ ରିତେଶ ପୋଲିସ ପୋଷାକ ପିନ୍ଧିଥିବା ଫଟୋ ମଧ୍ୟ ସୋସିଆଲ ମିଡିଆରେ ଭାଇରାଲ ହୋଇଛି। ଏହି ଫିଲ୍ମରେ ଆଶୁତୋଷ ରାଣା, ଚଙ୍କି ପାଣ୍ଡେ ଏବଂ ଅଙ୍କିତା ଲୋଖଣ୍ଡେ ମଧ୍ୟ ମୁଖ୍ୟ ଭୂମିକାରେ ନଜର ଆସିବେ।\nଆସୁଛି ବାତ୍ୟା 'ଜୱାଦ', ଗୋପ ବ୍ଲକରେ ସ୍ଥିତି ଅନୁଧ୍ୟାନ କଲେ ଗଣଶିକ୍ଷା ମନ୍ତ୍ରୀ\nକ୍ରିପ୍ଟୋ ବଜାରକୁ ଦ୍ୱିତୀୟ ବଡ଼ ଝଟକା, ନିବେଶକଙ୍କ ବୁଡ଼ିଗଲା ହଜାର ହଜାର କୋଟି ଟଙ୍କା\nଝିଅର ବାହାଘର ପାଇଁ କିଣାକିଣି କରିବାକୁ ଯାଉଥିଲା ପରିବାର, ବାଟରେ ଜଗିଥିଲା ଯମ\nଥାନାରୁ ୫୭୮ ପେଟି ମଦ ଚୋରି କରିନେଲେ ମହିଳା କନେଷ୍ଟବଳ, ୪୦୯ ଦଫାରେ ମାମଲା ରୁଜୁ କଲା ପୋଲିସ୍\nମଧ୍ୟସ୍ଥତାରେ ବିବାଦର ସମାଧାନ କରନ୍ତୁ, କୋର୍ଟ ଚକ୍କରରେ ସମୟ ବରବାଦ କରନ୍ତୁ ନାହିଁଃ ପ୍ରଧାନ ବିଚାରପତି\nଲସ୍କର ଆତଙ୍କବାଦୀ ଗିରଫ, ମିଳିପାରେ ଗୁରତ୍ବପୂର୍ଣ୍ଣ ତଥ୍ୟ\nଦେଶ- ବିଦେଶ (34,919)
